Добри Жотев
Себеприсъда

chitanka.info

Когато си отиде ти от мен,

разпънаха ме сили непознати.

И аз проклех и твоя първи ден,

и твоята любов, и радостта ти.

Тогаз разбрах, че под това небе,

когато във любов съм ти се вричал,

измамвал съм се сто пъти. Не теб

аз себе си чрез тебе съм обичал.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.